OzLabs/hebrew-wiki-articles huggingface dataset:
עבדאללה בן עומר בן אל-ח'טאב

עבדאללה בן עומר בן אל-ח'טאב (612 - 695, או 10 לפני ההג'רה - 73 להיג'רה) הוא בנו של הח'ליף השני, עומר אבן אל ח'טאב. בן עומר היה אחד הצחאבים הצעירים ביותר בתקופת הנביא מוחמד, ואחד מגדולי פוסקי ההלכה (בפתווה), וכן הפגין יכולות מיוחדות במסירת החדית'.

אבן עומר השתתף בכמה מערכות צבאיות עם הנביא מוחמד, ולאחר מות הנביא השתתף בכל המערכות הצבאיות: בעיראק, פרס, מצרים ובאפריקה.

== חייו ==
עבדאללה בן עומר בן אל-ח'טאב בן נפיל בן עבד אל-עוזי אבן ריאח בן כרט בן רזאח בן עודי בן כאעב אל-קוראשי (שבט קורייש), נולד במכה לפני הגירתו של הנביא מוחמד לית'ריב. אמו ואמה של אחותו חאפסא הייתה זיינב בתו של מז'עון אל-ג'ומחיה. הוא התאסלם כשהיה בן שתים עשרה, ביחד עם אביו.

לאחר מותו של הנביא מוחמד, עבדאללה בן עומר השתתף בפאתוח אל-שאם, בעיראק, בפרס, במצרים ובאפריקה. ולאחר מכן חזר והשתכן באל-מדינה. הח'ליף השלישי עות'מאן בן אפאן הציע לו משרה ברשות השופטת, והוא סרב. בתקופת המצור על עותמאן לקח אבן עומר את החרב של אביו ויצא להגן על עותמן.

== מותו ==
עבדאללה בן עומר נפטר בשנת 695 במכה, ונטמן בבית הקברות של המוהאג'רין.

== מסירת החדית ==
הוא מסר חדית' מהנביא מוחמד, וגם מגדולי הצחאבה, כמו: אבו בכר ועותמן ועלי. ממנו מסרו רבים מאלתאבעין, כמו: סעיד אבן אלמוסייב, עבדאללה אבן דינאר, ועוד.

==קישורים חיצוניים==

* [https://web.archive.org/web/20171210235956/http://shamela.ws/browse.php/book-1686#page-1235]

== הערות שוליים ==

קטגוריה:צחאבה
קטגוריה:ילידי 610
קטגוריה:נפטרים ב-693
דולי ופן

דולי ופן הם צמד מפיקים מוזיקליים, פזמונאים, מלחינים ומוזיקאים ישראלים. חברי הצמד הם דולב רם ופן חזות. הצמד כתב והפיק שירים לזמרים רבים כגון עומר אדם, עדן בן זקן, שרית חדד, אייל גולן, פאר טסי, יהונתן מרגי ונועה קירל, ובין השאר כתב והלחין את השיר "I Feel Alive" ששר אימרי זיו באירוויזיון 2017.

== היסטוריה ==
דולב רם ופן חזות הכירו ברשת החברתית פייסבוק. בשנת 2014 כתבו והלחינו את השיר "אף אחת אחרת" שביצע איתי לוי. באותה שנה, הצמד כתב גם את השיר "מלכת השושנים" שביצעה עדן בן זקן. ב-2015 הצמד כתב והלחין גם את השירים "יש בי אהבה" ו"חצי משוגע", שביצעה נועה קירל.

בשנת 2017 כתבו את השיר "I Feel Alive" ששר אימרי זיו, שייצג את ישראל באירוויזיון 2017. הצמד הפיק גם את השירים "קצפת עם תות" של דודו אהרון, "חצי רוסיה חצי מרוקאית" של יוסי שטרית, "למה לי" של שרית חדד, "כל העיר שלנו" של פאר טסי, "לזאת שניצחה", "תאמין לי", "אין לי אותך", "שיכורים מאהבה", "צועקת", "כולם באילת" ו"רציתי" של עדן בן זקן ועוד. הם כתבו, הלחינו והפיקו עבור הצמד קטריקס ודורון ביטון את השירים "גוצ'י & פראדה", "סוכר!" ו"דווקא איתו".

בפברואר 2018 כתבו והלחינו את השיר "מאמו", שביצעו איתי לוי וסטפן לגר. במאי 2018 זכו בפרס הישג השנה למלחיני השנה של אקו"ם. ביוני 2018 כתבו השניים ביחד עם סטפן לגר את השיר "קומסי קומסה", בתור פרסומת ל-yes. השיר זכה למיליוני צפיות. באוקטובר של אותה השנה כתבו את "מקסיקו" ביחד עם יעקב למאי, עבור עדן בן זקן. בהמשך, כתבו את "חצי מדינה", אשר נכלל באלבומה הרביעי, "חיים שלי".

בשנת 2019 החלו פרויקט מוזיקלי, בו הם מארחים אמנים שונים בכל שיר. ביולי הוציאו את שיתוף הפעולה הראשון מתוך הפרויקט, "אח שלי מתחתן" עם מוש בן ארי. באוקטובר הוציאו את השיר השני, "מאושרים" בו אירחו לדואט את נועה קירל ולירן דנינו. בדצמבר הוציאו מהפרויקט את השיר "תרוצי אליו", בו אירחו את רותם כהן ואת להקת בית הבובות.

בפברואר 2020 התארחו אצל גיא פינס בשיר לחגיגות ה-500 אלף עוקבים בעמוד האינסטגרם של תוכניתו "ערב טוב עם גיא פינס" הנקרא "ערב טוב". במרץ הוציאו את השיר "הכוכבים בוכים בלילה" בו אירחו את שירי מימון ודודו אהרון. במאי הוציאו את השיר "ואז את תראי" בו אירחו את דיקלה ועידן חביב. בספטמבר 2020 יצא השיר "את יודעת אמא" ובו אירחו את עמיר בניון ואיתי לוי. בנובמבר של אותה השנה הוציאו את אלבום הבכורה שלהם, "חלק א'", ובאותו החודש הוציאו יחד עם עומר אדם את הסינגל הראשון מתוך אלבומם הבא, "על מה בנות חושבות בלילה".

ב-14 בפברואר 2021, יצא הסינגל השני, "השמיים נעולים", בהשתתפות עברי לידר, אלה לי להב ופלד.

ביולי 2022 הוציאו את האלבום "צעירים לנצח".

ב-18 במאי 2023 הוציאו את הסינגל "לאהוב אותך כל יום" יחד עם הזמר עדן חסון.

ביוני 2023 יצא אלבומו השביעי של עומר אדם, סוף העולם, מתוכו כתבו והפיקו את השירים "DXB to TLV" ו"שנינו הפכים". באותו החודש, יצא השיר "לגעת בשמיים" של דודו אהרון, אותו כתבו, הלחינו והפיקו לרגל הצעת הנישואין וחתונתו של הכותב רון ביטון.

ב-12 בפברואר 2024 דולי ופן שיתפו פעולה עם עילי בוטנר בשיר חדש בשם "להגיע הביתה".<ref></ref>

==דיסקוגרפיה==
===אלבומי אולפן===
* 2020: חלק א'
* 2022: צעירים לנצח

=== אלבומי רמיקס ===
* 2021: Club Edition Vol 1

== קישורים חיצוניים ==

*
* 

== הערות שוליים ==

קטגוריה:מלחינים ישראלים
קטגוריה:פזמונאים ישראלים
קטגוריה:מפיקים מוזיקליים ישראלים
קטגוריה:מפיקי היפ הופ ישראלים
קטגוריה:צמדים מוזיקליים ישראלים
קטגוריה:זוכי פרס אקו"ם
קטגוריה:להקות השנה
טניה בוגוסלובסקי

טניה בוגוסלובסקי (נולדה ב-1957), היא רופאה מומחית לרפואה פנימית וגריאטרית ומוסמכת במנהל בריאות, מנהלת המרכז המשולב לרפואה גריאטרית שהם בפרדס חנה-כרכור.

== ביוגרפיה ==
בוגוסלובסקי גדלה באודסה שבאוקראינה, כבת יחידה לזוג הורים רופאים. היא סיימה את לימודי הרפואה בהצטיינות בפקולטה לרפואה באודסה בשנת 1981. ב-1986 הגיעה לביקור אצל קרובי משפחה ברמת גן, ביקור שהשפיעה עליה עמוקות. לדבריה, "כשהייתי צריכה לחזור הביתה, ממש לא רציתי. משהו משך אותי להישאר. הייתה לי תחושה חזקה שעוד אחזור". ב-1991, עלתה לארץ עם בעלה, רופא גם הוא, ובתם. בשנתיים הראשונות אחרי עלייתה לארץ, נאלצה לפרנס את משפחתה באמצעות עבודות ניקיון ועבודות בלתי-מקצועיות אחרות.

בשנים 1993–1999 התמחתה ברפואה פנימית וברפואה גריאטרית בבית החולים "שערי צדק" בירושלים. במקביל להתמחות ואחריה, עבדה כרופאה מטפלת באשפוז בית בשירותי הבריאות של קופות החולים. לאחר מכן, שימשה כרופאה גריאטרית מחוזית בקופת חולים מאוחדת ואז כמנהלת היחידה לאשפוז בית במחוז ירושלים בקופת חולים מאוחדת ולאחר מכן בקופת חולים כללית.

בשנת 2000 מונתה לגריאטרית המחוזית הראשונה של משרד הבריאות בירושלים, תפקיד בו שימשה עד שנת 2008, אז הפכה לאישה הראשונה ששימשה כסגנית מנהל בית החולים השיקומי "קפלן-הרצפלד".

לצד תפקידים אלה, שימשה ד"ר בוגוסלובסקי כיו"ר הוועדה המחוזית למניעת אלימות במשפחה, כחברה במועצה הלאומית לגריאטריה, במועצה הלאומית לשיקום ובוועדה הארצית לקביעת מדדי איכות בגריאטריה.

== הערות שוליים ==

קטגוריה:מנהלות בתי חולים בישראל
קטגוריה:רופאות פנימיות ישראליות
קטגוריה:רופאים פנימיים ישראלים
קטגוריה:גריאטרים ישראלים
קטגוריה:עולות בשנות ה-1990
קטגוריה:עולים בשנות ה-1990
קטגוריה:ישראליות שנולדו ב-1957
קטגוריה:ישראלים שנולדו ב-1957
נשק שלל

[[טנק טירן, השבחה של טנקי T-55 שנלקחו כנשק שלל במלחמות ישראל.]]
נשק שלל הוא כלי נשק ותחמושת שנתפסו ונלקחו מהאויב בזמן או אחרי מלחמה או מבצע צבאי. נשק שלל יכול לשמש למספר מטרות:
# מודיעין טכנולוגי - למידת מערכות הנשק של האויב על מנת למצוא את החולשות שלהן ולפתח יכולות הגנתיות מולן.
# שימוש לביום אויב באימונים.
# הנדסה לאחור - למידת מערכות הנשק על מנת ללמוד את הטכנולוגיה שלהם ולהשתמש בה כדי לפתח ולייצר מערכות נשק דומות.
# שימוש על ידי כוחות מיוחדים שמבצעים פעולות חשאיות בעורף האויב, ולעיתים מתחזים לחיילי האויב.
# שימוש כנשק תקני בידי כוחות הצבא, בעיקר כאשר הנשק של האויב עדיף על זה הנמצא בשימוש הצבא או כאשר יש מחסור בנשק.
# תצוגה מוזיאלית במוזיאונים להיסטוריה צבאית ואתרי הנצחה

== נשק שלל בשירות צה"ל ==
בשירות צה"ל שירתו כלים שונים אשר נלקחו מצבאות ערב. המפורסם מביניהם הם טנקי הטירן, שמבוססים על טנקי ה-T-55 שנלקחו מצבאות מצרים וסוריה במהלך מלחמת ששת הימים. מאוחר יותר, חלק מטנקי ה-T-55 הוסבו לנגמ"ש האכזרית, שהיה ממוגן יותר מנגמ"שי ה-M113 שהיו בשירות צה"ל.

גם רובי הסער מדגם AK-47 נלקחו פעמים פעמים רבות שלל, שכן אלה היו עדיפים על הנשק שהיה בשירות צה"ל באותה עת. נשק שלל נוסף היה מטולים ורקטות נגד טנקים מדגם RPG-7 שנחשבים עד היום לכלי נשק פשוט, אמין ויעיל.

בנוסף למלחמות, ישראל השיגה נשק שלל סובייטי בפעולות חשאיות של המוסד למודיעין ולתפקידים מיוחדים וצה"ל, ונשק זה שימש בעיקר למודיעין טכנולוגי, שסייע לצה"ל במלחמות ישראל נגד מדינות ערב. נשק זה כלל מטוס קרב מיג-21 (מבצע יהלום) ומערכת מכ"ם סובייטית מדגם P-12 (מבצע תרנגול 53).

==קישורים חיצוניים==

קטגוריה:אמצעי לחימה
קטגוריה:שביה
קטגוריה:תפיסת רכוש במשבר ומלחמה
ארין ברנט

ארין איזבל ברנט (באנגלית: Erin Isabelle Burnett; נולדה ב-2 ביולי 1976) היא מנחת טלוויזיה אמריקאית ברשת CNN, המנחה תוכנית משל עצמה ברשת, "Erin Burnett OutFront". לפני כן עבדה ב-CNBC.

ברנט נולדה במחוז ויקומיקו שבמזרח מרילנד, למשפחה ממוצא אירי וסקוטי. היא סיימה תואר ראשון בכלכלה פוליטית בוויליאמס קולג'.

ברנט נשואה ואם לשלושה.

==קישורים חיצוניים==

קטגוריה:בוגרות ויליאמס קולג'
קטגוריה:בוגרי ויליאמס קולג'
קטגוריה:ניו יורק: אישים
קטגוריה:סגל CNN
קטגוריה:עיתונאיות אמריקאיות
קטגוריה:עיתונאים אמריקאים
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
הנסיך פרדיננד, דוכס אלנסון

הנסיך פרדיננד, דוכס אלנסון (; 12 ביולי 1844 - 29 ביוני 1910), היה נסיך צרפתי מבית אורליאן.

==ביוגרפיה==
פרדיננד נולד ב-12 ביולי 1844 בניי-סיר-סן, לנסיך לואי, דוכס נמור ולויקטוריה, נסיכת סקסוניה-קובורג-גותה, בתם של פרדיננד, נסיך סקסוניה-קובורג-גותה ומריה אנטוניה קוהארי דה צ'אבראג. בשנת 1848 פרצו מהומות כנגד שלטונו של סביו - לואי פיליפ, מלך הצרפתים, ובעקבות כך ברחו בני המשפחה לבריטניה, ובצרפת הוכרזה הרפובליקה הצרפתית השנייה.

ב-28 בספטמבר 1868 התחתן פרדיננד בטירת פוסנהופן עם סופיה שרלוטה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה. יחסיו עם אשתו היו טובים, על אף שהיא הייתה מסוכסכת עם אביו. שנה לאחר נישואיהם, עבר הזוג ללונדון, שם ילדה סופיה שרלוטה שני ילדים. בשנת 1890 רכש פרדיננד את שלוס מנטלברג ליד אינסברוק, משום שאהב להישאר בטירול כצייד נלהב. בשנת 1897 ביקרה סופיה בבזאר דה לה שריטה - אירוע צדקה שארגנה האצולה הצרפתית בפריז מדי שנה, ונספתה שם במהלך שרפה גדולה שפרצה במקום. בשנת 1905 רכש פרדיננד בית מגורים שנבנה מחדש בסגנון של טירות עמק הלואר, וב-29 ביוני 1910 מת פרדיננד בביתו בווימבלדון, לונדון.

==משפחתו==
ב-28 בספטמבר 1868 התחתן פרדיננד עם סופיה שרלוטה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה, ממנה נולדו לו שני ילדים:
* לואיז, נסיכת אורליאן (1869–1952), נישאה לאלפונס, נסיך בוואריה
* אמנואל, דוכס ונדום (1872–1931), נישא להנרייט, נסיכת בלגיה

==אילן יוחסין==

==קישורים חיצוניים==

קטגוריה:בית אורליאן
קטגוריה:צרפתים שנולדו ב-1844
קטגוריה:צרפתים שנפטרו ב-1910
הנסיך לואיג'י, רוזן טראני

הנסיך לואיג'י, רוזן טראני (באיטלקית: Luigi di Borbone-Due Sicilie; 1 באוגוסט 1838 – 8 ביוני 1886), היה בנו הבכור של פרננדו השני, מלך שתי הסיציליות מאשתו השנייה מריה תרזה, ארכידוכסית אוסטריה.

==ביוגרפיה==
לואיג'י נולד ב-1 באוגוסט 1838 בנאפולי, לפרננדו השני, מלך שתי הסיציליות ולמריה תרזה, ארכידוכסית אוסטריה, בתם של הארכידוכס קרל, דוכס טשן והנרייטה, נסיכת נסאו-ויילבורג. בעת לידתו היה לואיג'י השני בתור לרשת את ממלכת שתי הסיציליות, לאחר אחיו למחצה פרנצ'סקו, דוכס קלבריה.

בשנת 1859 מת אביו פרננדו השני, ואחיו פרנצ'סקו השני עלה לשלטון במקומו. זמן קצר לאחר מותו ניצחו הכוחות הצרפתיים והסרדיניים את הצבא האוסטרי במלחמת אוסטריה-סרדיניה, מה שהוביל כעבור זמן קצר לאיחוד איטליה ולהדחתו של אחיו מהשלטון. לואיג'י לחם נגד הכוחות האיטלקיים, ואף התנגד לבריחתו של אחיו מהמדינה, אולם לבסוף נמלט אף הוא לצרפת.

ב-5 ביוני 1861 התחתן לואיג'י עם מתילדה לודוביקה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה, ממנה נולדה לו בת אחת:
* מריה תרזה, נסיכת שתי הסיציליות (1867–1909), התחתנה עם וילהלם, נסיך הוהנצולרן.

לואיג'י הפך עם השנים לאלכוהוליסט, בעוד אשתו בילתה את זמנה בנסיעות. ב-8 ביוני 1886 מת לואיג'י בפריז כתוצאה ממחלת לב, אולם יש הטוענים כי התאבד בשנת 1878 על ידי שהשליך את עצמו ל ליד ציריך, אך עקב היותו גיסו של פרנץ יוזף, קיסר אוסטריה הוצנע דבר מותו.

==אילן יוחסין==

==קישורים חיצוניים==

קטגוריה:בית בורבון
קטגוריה:ילידי 1838
קטגוריה:איטלקים שנפטרו ב-1886
וילהלם, דוכס בבוואריה

וילהלם, דוכס בבוואריה (; 10 בנובמבר 1752 - 8 בינואר 1837), היה דוכס בווארי מבית ויטלסבאך, אשר היה רוזן פפאלץ-בירקנפלד-גלנהאוזן, וסבא רבא של אליזבת, נסיכת בוואריה ("סיסי").

==ביוגרפיה==
וילהלם נולד בגלנהאוזן שברוזנות פפאלץ-בירקנפלד-גלנהאוזן ב-10 בנובמבר 1752, ליוהאן, רוזן פפאלץ-גלנהאוזן ולסופיה שרלוטה מזאלם-דאון, בתם של קרל, רוזן הבר והריין זאלם-דאון ולואיזה, רוזנת נסאו-אוטוויילר. בשנת 1778 הפך וילהלם לחבר כבוד באקדמיה הבווארית למדעים.

ב-30 בינואר 1780 התחתן וילהלם במנהיים עם מריה אנה מצווייבריקן-בירקנפלד, בתם של פרידריך מיכאל, רוזן פפאלץ-צווייבריקן-בירקנפלד ומריה פרנצסקה, רוזנת פפאלץ-זולצבאך, ממנה נולדו לו שני ילדים.

בשנת 1799 נפטר ראש בית ויטלסבאך, קרל תאודור, הנסיך הבוחר מבוואריה, ובאותה העת נותרו רק שני ענפים ששרדו מבית ויטלסבאך: צווייבריקן (בראשותו של הדוכס מקסימיליאן יוזף) ובירקנפלד (בראשות הרוזן וילהלם). מקסימיליאן יוזף ירש את התארים של קרל תאודור, ואילו וילהלם פוצה עם התואר של דוכס בבוואריה. התואר "דוכס בבוואריה" נבחר, משום שבשנת 1506 הוחלט בבית ויטלסבאך על העדפת הבן הבכור, וכתוצאה מכך יכול להיות רק אחד עם התואר דוכס בוואריה בכל זמן נתון.

בשנת 1806 הוקמה ממלכת בוואריה בראשות גיסו מקסימיליאן הראשון יוזף, מלך בוואריה, וב-8 בינואר 1837 מת וילהלם בלנדסהוט או בבמברג.

==משפחתו==
ב-30 בינואר 1780 התחתן וילהלם עם מריה אנה מצווייבריקן-בירקנפלד, בתם של פרידריך מיכאל, רוזן פפאלץ-צווייבריקן-בירקנפלד ומריה פרנצסקה, רוזנת פפאלץ-זולצבאך, ממנה נולדו לו שני ילדים:
* מריה אליזבת, דוכסית בבוואריה (1784–1849), התחתנה עם לואי-אלכסנדר ברתייה
* פיוס אוגוסט, דוכס בבוואריה (1786–1837), התחתן עם אמלי לואיזה, נסיכת ארנברג

== אילן יוחסין ==

==קישורים חיצוניים==

* 

קטגוריה:בית ויטלסבאך
קטגוריה:גרמנים שנולדו ב-1752
קטגוריה:גרמנים שנפטרו ב-1837
מריה אנה מצווייבריקן-בירקנפלד

מריה אנה מצווייבריקן-בירקנפלד (בגרמנית: Maria Anna von Pfalz-Zweibrücken-Birkenfeld-Bischweiler; 18 ביולי 1753 - 4 בפברואר 1824), הייתה אחותו של מקסימיליאן הראשון יוזף, מלך בוואריה ואשתו של וילהלם, דוכס בבוואריה.

==ביוגרפיה==
מריה אנה נולדה ב-18 ביולי 1753 לפרידריך מיכאל, רוזן פפאלץ-צווייבריקן-בירקנפלד ומריה פרנצסקה, רוזנת פפאלץ-זולצבאך, בתם של יוזף קרל עמנואל אוגוסט, רוזן פפאלץ-זולצבאך ואליזבת אוגוסטה סופיה, רוזנת פפאלץ-נויבורג.

ב-30 בינואר 1780 התחתנה מריה אנה עם וילהלם, רוזן פפאלץ-גלנהאוזן, שממנו נולדו לה שני ילדים.

בשנת 1799 נפטר ראש בית ויטלסבאך, קרל תאודור, הנסיך הבוחר מבוואריה, ובאותה העת נותרו רק שני ענפים ששרדו מבית ויטלסבאך: צווייבריקן (בראשותו של אחיה - הדוכס מקסימיליאן יוזף) ובירקנפלד (בראשות בעלה - הרוזן וילהלם). מקסימיליאן יוזף ירש את התארים של קרל תאודור, ואילו וילהלם פוצה עם התואר של דוכס בבוואריה. התואר "דוכס בבוואריה" נבחר, משום שבשנת 1506 הוחלט בבית ויטלסבאך על העדפת הבן הבכור, וכתוצאה מכך יכול להיות רק אחד עם התואר דוכס בוואריה בכל זמן נתון.

בשנת 1806 הוקמה ממלכת בוואריה בראשות אחיה מקסימיליאן הראשון יוזף, מלך בוואריה, וב-4 בפברואר 1824 מתה מריה אנה בבמברג.

==משפחתה==
ב-30 בינואר 1780 התחתנה מריה אנה עם וילהלם, דוכס בבוואריה, ממנו נולדו לה שני ילדים:
* מריה אליזבת, דוכסית בבוואריה (1784–1849), התחתנה עם לואי-אלכסנדר ברתייה
* פיוס אוגוסט, דוכס בבוואריה (1786–1837), התחתן עם אמלי לואיזה, נסיכת ארנברג

== אילן יוחסין ==

==קישורים חיצוניים==

קטגוריה:אצולה גרמנית
קטגוריה:בית ויטלסבאך
קטגוריה:ילידות 1753
קטגוריה:נפטרות ב-1824
מריה תרזה, נסיכת שתי הסיציליות (1867–1909)

מריה תרזה, נסיכת שתי הסיציליות (באיטלקית: Maria Teresa di Borbone-Due Sicilie; 15 בינואר 1867 – 1 במרץ 1909), הייתה בתו של הנסיך לואיג'י, רוזן טראני ואשתו של וילהלם, נסיך הוהנצולרן.

==ביוגרפיה==
מריה תרזה נולדה ב-15 בינואר 1867 בציריך, ללואיג'י, רוזן טראני ולמתילדה לודוביקה, נסיכת בוואריה, בתם של מקסימיליאן יוזף, דוכס בבוואריה ולודוביקה, נסיכת בוואריה.

ב-27 ביוני 1889 התחתנה מריה תרזה עם הנסיך וילהלם מהוהנצולרן, ממנו נולדו לה 3 ילדים. בשנת 1905 מת חמיה לאופולד, נסיך הוהנצולרן, ובעלה וילהלם ירש את תאריו. במשך שנים רבות סבלה מריה תרזה מבריאות חלשה, ומאחר שהאקלים בזיגמרינגן לא התאים לה, היא התגוררה בעיקר בבאד טלץ (בקיץ) ובקאן (בחורף), שם ביקרו אותה בקביעות בני משפחתה. ב-1 במרץ 1909 מתה מריה תרזה בקאן, ככל הנראה מטרשת נפוצה.

==משפחתה==
ב-27 ביוני 1889 התחתנה מריה תרזה עם וילהלם, נסיך הוהנצולרן, ממנו נולדו לה 3 ילדים:
* אוגוסטה ויקטוריה, נסיכת הוהנצולרן (1890–1966), התחתנה עם מנואל השני, מלך פורטוגל, ולאחריו עם הרוזן רוברט דגלאס
* פרידריך, נסיך הוהנצולרן (1891–1965), התחתנה עם מרגרטה קרולה, נסיכת סקסוניה
* פרנץ יוזף, נסיך הוהנצולרן-אמדן (1891–1964), התחתנה עם מריה אליקס, נסיכת סקסוניה

==אילן יוחסין==

==קישורים חיצוניים==

קטגוריה:בית בורבון
קטגוריה:ילידות 1867
קטגוריה:חולות טרשת נפוצה
קטגוריה:איטלקיות שנפטרו ב-1909
וילהלם, נסיך הוהנצולרן

וילהלם, נסיך הוהנצולרן (בגרמנית: Wilhelm von Hohenzollern; 7 במרץ 1864–22 באוקטובר 1927), היה גנרל גרמני ונסיך הוהנצולרן-זיגמרינגן.

==ביוגרפיה==
וילהלם נולד ב-7 במרץ 1864 בארמון בנראט, ללאופולד, נסיך הוהנצולרן ולאנטוניה, נסיכת פורטוגל, בתם של פרננדו השני, מלך פורטוגל ומריה השנייה, מלכת פורטוגל. הוא היה אחיינו של קרול הראשון, מלך רומניה, ואחיו של פרדיננד הראשון, מלך רומניה. דודניו היו קרלוש, מלך פורטוגל, אפונסו, דוכס פורטו, פרידריך אוגוסט השלישי, מלך סקסוניה ומריה יוזפה, נסיכת סקסוניה, אמו של קרל הראשון, קיסר אוסטריה.

בשנת 1880 ויתר אביו של וילהלם, על זכויותיו לרשת את נסיכות רומניה לטובת בניו, ובשנת 1886 ויתר וילהלם על זכויותיו לטובת אחיו פרדיננד ויקטור, נסיך הוהנצולרן. בשנת 1914 מת דודו קרול הראשון, מלך רומניה, ואחיו עלה לשלטון במקומו כפרדיננד הראשון, מלך רומניה. בשנת 1905 מת אביו לאופולד, נסיך הוהנצולרן, ווילהלם ירש את תאריו ונחלותיו. בשנת 1909 מתה אשתו מריה תרזה, נסיכת שתי הסיציליות לאחר מחלה ממושכת, וב-20 בינואר 1915 התחתן וילהלם בשנית עם אדלגונדה, נסיכת בוואריה, בתם של לודוויג השלישי, מלך בוואריה ומריה תרזה מאוסטריה-אסטה, אך לא היו לו ילדים ממנה. לאחר תבוסת הקיסרות הגרמנית במלחמת העולם הראשונה והמהפכה הגרמנית שבאה בעקבותיה, שמר וילהלם על נחלותיו על אף איבוד זכויות היתר שלו, כמו שאר האצולה הגרמנית, וב-22 באוקטובר 1927 הוא מת בביתו בזיגמרינגן.

==משפחתו==
ב-27 ביוני 1889 התחתן וילהלם עם מריה תרזה, נסיכת שתי הסיציליות, בתם של הנסיך לואיג'י, רוזן טראני ומתילדה לודוביקה, נסיכת בוואריה, ממנה נולדו לו 3 ילדים:
* אוגוסטה ויקטוריה, נסיכת הוהנצולרן (1890–1966), התחתנה עם מנואל השני, מלך פורטוגל, ולאחריו עם הרוזן רוברט דגלאס
* פרידריך, נסיך הוהנצולרן (1891–1965), התחתן עם מרגרטה קרולה, נסיכת סקסוניה
* פרנץ יוזף, נסיך הוהנצולרן-אמדן (1891–1964), התחתן עם מריה אליקס, נסיכת סקסוניה

==אילן יוחסין==

==קישורים חיצוניים==

קטגוריה:בית הוהנצולרן
קטגוריה:גנרלים בצבא הקיסרות הגרמנית
קטגוריה:אבירי מסדר גיזת הזהב
קטגוריה:אבירי מסדר מלטה
קטגוריה:מסדר כוכב רומניה
קטגוריה:גרמנים שנולדו ב-1864
קטגוריה:גרמנים שנפטרו ב-1927
קטגוריה:חברי הבית העליון של הלנדטאג של פרוסיה
רוק אלקטרוני

רוק אלקטרוני (נקרא גם סינת'-רוק ואלקטרו-רוק) הוא ז'אנר מוזיקלי המשלב מוזיקת רוק ומוזיקה אלקטרונית ומשתמש בכלים מוזיקליים ואלקטרוניים בה בעת. מקור הז׳אנר הוא בסוף שנות ה-60 של המאה ה-20, כשלהקות כמו הביטלס, יס, הדלתות, פינק פלויד והמודי בלוז החלו להשתמש במוג סינתיסייזר בשירים שלהם. כמה מציוני הדרך ברוק האלקטרוני המוקדם הם שימוש הביטלס במלוטרון בשירם Strawberry Fields Forever משנת 1967, והשימוש בקלביולינה, קודם לסינתיסייזר, בשירו משנת 1961 של דל שאנון "Runaway", שהיה בראש מצעד בילבורד הוט 100. אחד משירי להקות רוק אלקטרוני לרוב משלבות אלמנטים מז׳אנרים אחרים כגון פאנק רוק, אינדסטריאל רוק, היפ הופ וסינת'-פופ, מה שעזר להתחיל ז׳אנרים כמו אינדיטרוניקה, דאנס-פאנק ואלקטרוקלאש. מאז סוף שנות האלפיים, רוק אלקטרוני נהיה פופולרי יותר בהדרגתיות. דגימת צלילים היא גם מאפיין ברוק האלקטרוני.

==מאפיינים==

היות שהרוק האלקטרוני הוא שילוב של רוק ומוזיקה אלקטרונית, להקות רוק אלקטרוני משתמשות בכלים המצויים בשתי הסוגות, כגון סינתיסייזרים, מלוטרונים, גיטרות חשמליות, ותופים. לעומת זאת, חלק מלהקות הרוק האלקטרוני נמנעות בשימוש בגיטרה ומעדיפות להשתמש בטכנולוגיה כדי ליצור צלילים המחקים את צלילי הגיטרה. השירה נפוצה ולרוב גבוהה או שמחה ועליזה, אך קטעים אינסטרומנטליים גם נפוצים בז'אנר. בנוסף, להקות רוק אלקטרוני רבות מעדיפות תופים אלקטרוניים על תופים מסורתיים.

==תת-סוגות ומונחים אחרים==

בשנות השישים, המונח "רוק מתקדם" (או פרוג רוק) נטבע תחילה כמתייחס אל הרוק האלקטרוני, אך ההגדרה של פרוג אחר כך הצטמצמה למספר מאפיינים מוזיקליים ולא רק מוזיקה ששואפת להתקדם או מוזיקה ניסיונית.

לרוק אלקטרוני מיוחס גם קשר אל אינדסטריאל רוק, סינת'-פופ, דאנס-פאנק, אינדיטרוניקה, וניו וייב, ואיתם האלקטרוקלאש, ניו רייב, תחיית הגראז׳ רוק, פוסט-רוק, דאנס-פאנק ואינדיטרוניקה שנחשבים תת-סוגות. לעיתים ז׳אנרים אלקטרוניים אחרים כגון טכנו וטראנס, שגרמו להטבעת טראנס-רוק וטכנו-רוק.

הבי מטאל גם לעיתים משולב עם ז׳אנרים אלקטרוניים, מה שגרם להטבעת המונחים מטאל אלקטרוני, דאנס-מטאל אלקטרוני, טראנס-מטאל וטכנו-מטאל. בנוסף, מטאלקור, תת-סוגה של הבית מטאל משולבת לפעמים עם מוזיקה אלקטרונית, מה שיצר תת-סוגה נוספת שהיום מכנים אותה אלקטרוניקור. נינטנדוקור, סוגה קשורה, משלבת הבי מטאל והארדקור פאנק עם צ'יפ מיוזיק ומוזיקה ממשחקי מחשב.

בדומה להבי מטאל, הפאנק רוק משולב לפעמים עם מוזיקה אלקטרונית, מה שיצר סוגות כמו סינת'-פאנק ודאנס-פאנק.
קטגוריה:רוק
קטגוריה:מוזיקה אלקטרונית
ספרי ניב

ספרי ניב היא הוצאת ספרים ישראלית, המשרתת סופרים המוציאים את ספריהם בהוצאה עצמית.

==היסטוריה==
ההוצאה נוסדה בשנת 2013 על ידי יהודה ניב, מהנדס אלקטרוניקה בהכשרתו, לאחר שספר הביכורים שלו, "רעם אילם", נמכר בעשרות עותקים בלבד. ניב הוא מנכ"ל ההוצאה.

בשנת 2015 הצטרף כשותף להוצאה לאור ניב עבדת, מאייר וגרפיקאי, שהוציא לאור שני ספרי ילדים - "המדריך לנסיך המתחיל" ו"דוקטור פנצ'ר".

ההוצאה עוסקת בהפקה והוצאה לאור של ספרים בעברית בישראל, במימון מלא של הכותבים, ובמתן שירותי הפקת דברי דפוס לגופים מוסדיים וממשלתיים, כגון משרד הבריאות, משרד הביטחון, אוניברסיטת אריאל ומגן דוד אדום.

ההוצאה מוציאה כ-700 כותרים חדשים מודפסים ודיגיטליים מדי שנה.

==קישורים חיצוניים==
* 
* 
* 
* 

==הערות שוליים==

קטגוריה:הוצאות ספרים בישראל
קטגוריה:הוצאות ספרים עבריות
קטגוריה:ישראל: חברות שהוקמו ב-2013
זיקית (סוג)

זיקית (שם מדעי: Chamaeleo) הוא סוג של זוחלים ממשפחת הזיקיתיים החיים באפריקה ובדרום אסיה, עד הודו וסרי לנקה והמין זיקית מצויה חיה גם בדרום אירופה.

בני הסוג קטנים יחסית ובעלי גפיים ארוכים וגמישים. הם בעלי צבעים בגוונים בהירים ויכולים להחליף צבעים במהירות לצורך הסוואה כהגנה מפני טורפים או כמארב לטרף. הם ניזונים מחרקים וחסרי חוליות דומים באמצעות לשונם הארוכה והדביקה הלופתת את הטרף. אורך המינים בסוג 15–40 ס"מ.

הזיקיות חיות ביערות, יערות גשם, עשבים גבוהים ומטעים. הם חיות בבדידות ותוקפות יריבות שנכנסות לשטחם.

ממוזער
ממוזער

==מינים==
* זיקית סאהלית (Chamaeleo africanus)
* Chamaeleo anchietae 
* זיקית ערבית 	(Chamaeleo arabicus)
* Chamaeleo calcaricarens
* זיקית תימנית (Chamaeleo calyptratus)
* זיקית ים-תיכונית (Chamaeleo chamaeleon)
*זיקית חדודה (Chamaeleo dilepis) 
*זיקית חיננית (Chamaeleo gracilis)
* Chamaeleo laevigatus 
* Chamaeleo monachus
* זיקית נאמאקה (Chamaeleo namaquensis)
* Chamaeleo necasi
*זיקית סנגלית (Chamaeleo senegalensis)
* זיקית הודית (Chamaeleo zeylanicus)

== קישורים חיצוניים ==

קטגוריה:בעלי חיים שתוארו ב-1768
קטגוריה:טקסונים שתוארו בידי ג'וזפוס ניקולאוס לאורנטי
קטגוריה:זיקיות
זיקית מדגסקר

Calumma gastrotaenia
זיקית מדגסקר (שם מדעי: Calumma) הוא סוג של זוחלים ממשפחת הזיקיתיים האנדמים לאי מדגסקר שבאוקיינוס ההודי.

אורכם של זיקיות מסוג זה משתנה מאורך של 68 ס"מ אצל זיקית פרסון עד לכמה סנטימטרים. הן קרובות של הזיקית היחידה בסוגה Archaius tigris ולזיקוניות אך גדולות מהם בהרבה.

זיקיות אלה אנדמיות למדגסקר וחיים על ענפי העצים ביער. הן יכולות להסתוות במהירות תוך החלפת צבעים ולטפס בשקט מבלי להיראות הן לטורפים והן לטרפם. לכמה מהמינים ישנם "קרניים" על האף.

==מינים==
בסוג זה 33 מינים:
{|
|
*זיקית אמבר (Calumma amber)
*זיקית הר הענבר (Calumma ambreense)
* Calumma andringitraense
* Calumma boettgeri
* זיקית קצרת-קרן (Calumma brevicorne)
* Calumma capuroni
* Calumma crypticum
* Calumma cucullatum
* Calumma fallax
* Calumma furcifer
* Calumma gallus
* Calumma gastrotaenia
* Calumma glawi
* Calumma globifer
* Calumma guibei
* Calumma guillaumeti
* Calumma hafahafa
|
* Calumma hilleniusi
* Calumma jejy
* Calumma linotum
* Calumma malthe
* Calumma marojezense
*זיקית ארוכת-אף (Calumma nasutum)
* Calumma oshaughnessyi
*זיקית פרסון (Calumma parsonii)
* Calumma peltierorum
* Calumma peyrierasi
* Calumma tarzan
* Calumma tsaratananense
* Calumma tsycorne
* Calumma vatosoa
* Calumma vencesi
* Calumma vohibola
|
|}

== קישורים חיצוניים ==

קטגוריה:בעלי חיים שתוארו ב-1865
קטגוריה:טקסונים שתוארו בידי ג'ון אדוארד גריי
קטגוריה:זיקיות
זיקית מזלג

[[זיקית פנתר]]
זיקית מזלג (שם מדעי: Furcifer) הוא סוג של זוחלים ממשפחת הזיקיתיים. הרוב הגדול של בני הסוג חיים במדגסקר, אך חלקם חיים באיי קומורו, במאוריציוס וראוניון. המין זיקית פנתר הופץ גם לקניה. מבנה רגליהן דמוי המזלג של הזיקיות העניק לסוג זה את שמו.
== מאפיינים ==
הסוג מתאפיין בגודל רב, וכולל שתיים מהזיקיות הגדולות בעולם: זיקית מלגשית ענקית וזיקית פנתר. המין זיקית תימנית מהסוג זיקית גדול אף יותר.

זיקיות המזלג חיות ביערות על גבי עלים וצמחים, וניזונות ממגוון חסרי חוליות שהן לוכדות עם לשונן הדביקה. לחלק מהמינים קרניים זעירות על האף והמצח.

==מינים==
*Furcifer angeli
*Furcifer antimena
*Furcifer balteatus
*Furcifer belalandaensis
*Furcifer bifidus
*Furcifer campani
*Furcifer cephalolepis
*Furcifer labordi
*זיקית השטיחים (Furcifer lateralis)
*Furcifer major
*זיקית משנית (Furcifer minor)
*Furcifer nicosiai
*זיקית מלגשית ענקית (Furcifer oustaleti)
*זיקית פנתר (Furcifer pardalis)
*Furcifer petteri
*Furcifer polleni
*זיקית קרנפית (Furcifer rhinoceratus)
*Furcifer timoni
*Furcifer tuzetae
*זיקית מיובלת (Furcifer verrucosus)
*Furcifer viridis
*Furcifer willsii

==קישורים חיצוניים==

קטגוריה:בעלי חיים שתוארו ב-1843
קטגוריה:טקסונים שתוארו בידי לאופולד פיטזינגר
קטגוריה:זיקיות
היפ הופ אלטרנטיבי

היפ הופ אלטרנטיבי (ידוע גם בתור ראפ אלטרנטיבי והיפ הופ ניסיוני) הוא תת-ז'אנר במוזיקת היפ הופ שמקיף את כל סוגי ההיפ הופ שלא מזוהים עם המיינסטרים. היפ הופ אלטרנטיבי מתייחס אל אמנים שלא מתאימים לאף מהסוגות בהיפ הופ, כגון גנגסטא והארדקור. במקום זאת, הם משלבים פאנק, פופ, רוק, ג'אז, נשמה, רגאי, מוזיקה אלקטרונית ואפילו מוזיקה עממית. ראפ אלטרנטיבי הוא ז'אנר ניסיוני, ולכן האמנים מקיימים את המאפיינים של המוזיקה הניסיונית, לדוגמה - אמנים נוטים לדחות את מבנה שיר הראפ המסורתי ומעדיפים ליצור מבנים מורכבים או פשוטים (לדוגמה - שיר שכולו בית אחד). אמני ראפ אלטרנטיבי נוטים לקבל שבחים מהמבקרים, אך הרדיו וחברות התקליטים לרוב מתעלמים מהם ולרוב רואים בהם כעול כלכלי.

היפ הופ אלטרנטיבי החל להתפתח בסוף שנות השמונים בארצות הברית. עלייתו של ההיפ הופ האלטרנטיבי נמנעה בעקבות העלייה של הווסט קוסט גנגסטא ראפ, שהתחיל גם כן באותה תקופה. תחייה מחדש החלה באמצע שנות התשעים כשהציבור הכללי החל להתעניין במוזיקת אינדי, אך הפופולריות של התנועה בקרב מאזיני ההיפ הופ נקטעה בעקבות עלייה של אמני היפ הופ יותר "טהור". בסוף שנות התשעים התנועה צברה שוב מומנטום, ובשנות האלפיים הראפ האלטרנטיבי הצליח מאוד, בעיקר בזכות הירידה במכירות הגנגסטא ראפ, והז'אנר נהיה הפופולרי ביותר במוזיקת ההיפ הופ, כשאמנים מרחבי ארצות הברית כמו אאוטקאסט וקניה וסט היו בראש המצעדים. בשנות האלפיים-ועשר אמנים אלטרנטיביים רבים מבריטניה ומארצות הברית מצליחים להגיע אל קהל נרחב בזכות האינטרנט, כשהראפ האלטרנטיבי נהיה פופולרי מאוד בשירותי מוזיקה כמו סאונדקלאוד.

==מאפיינים==
===מאפיינים מוזיקליים===
היפ הופ אלטרנטיבי הוא ז'אנר ניסיוני ויש לו הרבה מהמאפיינים של מוזיקה ניסיונית. לעיתים קרובות המונח "היפ הופ אלטרנטיבי" מתייחס אל כל פיוז'ן של היפ הופ עם ז'אנר אחר. לדוגמה, אל להקת הג'אז ראפ א טרייב קולד קווסט מתייחסים לרוב כלהקת ראפ אלטרנטיבי. ראפרים אלטרנטיביים דוחים את מבנה שיר הפופ והראפ המסורתיים ומשנים את אורך ואת מבנה השירים שלהם. בביטים שלהם אמני היפ הופ אלטרנטיבי לוקחים השראה מז׳אנרים אחרים ומשתמשים רבות בדגימות משונות. אל ראפרים העושים ראפ לו-פיי ואל ראפרים המשתמשים באוטו-טיון (לא לצורכי שירה) מתייחסים לרוב כאל אלטרנטיביים.

===מאפיינים תרבותיים===
לרוב ראפרים אלטרנטיביים הם גם מהאנדרגראונד, אך המונחים "אנדרגראונד ראפ" ו"ראפ אלטרנטיבי" אינם חופפים. ראפ אלטרנטיבי מתייחס גם למספר מאפיינים ליריים ומוזיקליים, והאנדרגראונד ראפ מתייחס רק לדחייה של שאיפות כלכליות. חלק כביר מן האנדרגראונד ראפ הוא גנגסטר או הארדקור, דבר הסותר את היותו בהכרח אלטרנטיבי. יתר על כן, ישנם ראפרים אלטרנטיביים שהצליחו מסחרית, דבר הסותר את החפיפה ביניהם. לדוגמה - האלבום Speakerboxxx/The Love Below של זוג הראפ האלטרנטיבי אאוטקאסט מכר מעל עשרה מיליון עותקים. דוגמה נוספת לסתירה בין המונחים הוא האלבום Illmatic של הראפר נאז שבהתחלה מכר 60,000 עותקים והיה אלבום אנדרגראונד וגם נחשב זה שקטע את הפופולריות של אמנים אלטרנטיביים כמו א טרייב קולד קווסט באותה תקופה.

===תכנים ליריים===
ראפרים אלטרנטיביים, במיוחד באנדרגראונד, נוטים להיות פואטיים יותר מאשר הגנגסטא ראפרים וההארדקור ראפרים. ראפרים אלטרנטיביים גם נמנעים מלדבר על רצח, תכשיטים, מין, ובכללי כל המוטיבים בראפ המיינסטרים מופיעים מעט ומגוחכים בהיפ הופ האלטרנטיבי.

==הערות שוליים==

קטגוריה:היפ הופ
תהום ליטקה

תהום ליטקה היא שקע ימי באוקיינוס הארקטי, הנקודה הימית הנמוכה ביותר בים זה. התהום, היא השקע הימי ה-20 בעומקו בימי העולם.

==גאוגרפיה==
התהום ממוקמת דרומית לרכס המרכז-אוקייני "גקל", כ-350 קילומטרים צפון-מזרחית לסבאלברד וכ-220 קילומטרים צפונית לאי נורדאוסטלנדט. שיא התהום נמצא בעומק של 5,449 מטרים מתחת לגובה פני הים. עומק המים הממוצע בים הארקטי עומד על כ-1,000 מטרים מתחת לגובה פני הים, כאשר ביותר מ-60% משטחו העומק עומד על כ-200 מטרים בלבד מתחת לגובה הים. 

משלחת רוסית על סיפון שוברת הקרח "פיודור ליטקה" גילתה את התהום בשנת 1955. שוברת הקרח והתהום נקראים על שם מגלה הארצות פיודור ליטקה.

==הערות שוליים==

קטגוריה:שקעים
קטגוריה:המרחב התת-מימי
קטגוריה:אוקיינוס הקרח הצפוני
מייקל הוארטה

מייקל הוארטה (באנגלית: Michael Peter Huerta; נולד ב-18 בנובמבר 1956) הוא פוליטיקאי אמריקאי שכיהן כמנהל של רשות התעופה הפדרלית של ארצות הברית. הוא הושבע לתפקידו ב-7 בינואר 2013, לתקופת כהונה של חמש שנים שהסתיימה ב-6 בינואר 2018. הוא היה אחראי לתפקוד וביטחון של מערכת התעופה והחלל הגדולה בעולם ופיקח על תקציב של 15.9 מיליארד דולר ויותר מ-47,000 עובדים.

== קריירה ==
הוארטה קיבל את התואר הראשון שלו במדעי המדינה מאוניברסיטת קליפורניה בריברסייד, ותואר ביחסים בינלאומיים מבית הספר לענייני ציבור ויחסים בינלאומיים באוניברסיטת פרינסטון.

מ-1986 עד 1989 היה הוארטה היה נציב מחלקת הנמלים של ניו יורק ואחראי על המסחר שלהם. בינואר 1989 עזב הוארטה את ניו יורק כדי לשמש כמנהל נמל סן פרנסיסקו עד 1993. בין 1993 ל-1998 מילא תפקידים בכירים במחלקת התחבורה של ארצות הברית בוושינגטון די. סי. בזמן ממשל הנשיא ביל קלינטון.

הוארטה עבד כמנהל ומארגן הוועדה עבור משחקי החורף האולימפיים ב-2002, והיה הממונה להכנת אמצעי תחבורה בסולט לייק סיטי עבור האולימפיאדה. הוארטה היה גם מעורב בתכנון והקמתם של מגוון מתקנים אולימפיים, וכן בפיתוח מערכת ניהול בקשות, אשר דאגה לכך שמערכת התחבורה תפעל בצורה בטוחה ויעילה.

בין השנים 2002–2009, שימש כנשיא הקבוצה של קבוצת פתרונות התחבורה Affiliated Computer Services, חברה שנרכשה מאוחר יותר על ידי זירוקס, המתמחה בתהליכים עסקיים וטכנולוגיית מידע.

=== רשות התעופה הפדרלית ===
הנשיא אובמה מינה את הוארטה כסגן מנהל של רשות התעופה הפדרלית (FAA). ב-26 בינואר 2010, הופיע הוארטה בפני הקונגרס לאישור המינוי, אבל אישור הקונגרס שלו נעצר, ואושר לבסוף לאחר חמישה חודשים. ב-23 ביוני 2010, הוא הפך לסגן מנהל של FAA.

עם התפטרותו של רנדי באביט ב-6 בדצמבר 2011, הפך הוארטה לממלא מקום מנהל ה-FAA, כממלא מקום של המנהל סייע לפקח על המבצע של מערכת המרחב האווירי הלאומי בתקציב כולל של כ-16 מיליארד דולר.

ב-27 במרץ 2012, מינה הנשיא ברק אובמה את הוארטה לשמש כמנהל הקבוע הבא של רשות התעופה הפדרלית לתקופה של חמש שנים, המינוי אושר לאחר מכן על ידי הסנאט ב-1 בינואר 2013.

==קישורים חיצוניים==

קטגוריה:חברי הקבינט של ארצות הברית בממשל דונלד טראמפ
קטגוריה:ניו יורק: אישים
קטגוריה:נשיאות ברק אובמה: אישים
קטגוריה:פוליטיקאים אמריקאים
קטגוריה:בוגרי אוניברסיטת קליפורניה בריברסייד
קטגוריה:בוגרי אוניברסיטת פרינסטון
קטגוריה:אמריקאים שנולדו ב-1956
אדלגונדה, נסיכת בוואריה (1870–1958)

אדלגונדה, נסיכת בוואריה (בגרמנית: Adelgunde von Bayern, 17 באוקטובר 1870 - 4 בינואר 1958), הייתה בתו של לודוויג השלישי, מלך בוואריה ואשתו של וילהלם, נסיך הוהנצולרן.

==ביוגרפיה==
אדלגונדה נולדה ב-17 באוקטובר 1870 במינכן, ללודוויג, נסיך בוואריה ולמריה תרזה מאוסטריה-אסטה, בתם של פרדיננד קרל ויקטור, ארכידוכס אוסטריה-אסטה ואליזבת פרנציסקה, ארכידוכסית אוסטריה. בשנת 1913 עלה אביה לשלטון, לאחר הדחת בן דודו אוטו, מלך בוואריה, והוכתר כלודוויג השלישי, מלך בוואריה.

ב-20 בינואר 1915 התחתנה אדלגונדה עם וילהלם, נסיך הוהנצולרן, שהיה אלמן מאשתו הראשונה מריה תרזה, נסיכת שתי הסיציליות. לבני הזוג לא נולדו ילדים, ובשנת 1927 מת וילהלם. לאחר מותו השקיעה אדלגונדה את זמנה בבוטניקה, בספרות ובמוזיקה, וב-4 בינואר 1958 מתה אדלגונדה בביתה בזיגמרינגן.

== אילן יוחסין ==

==קישורים חיצוניים==

* 

קטגוריה:נסיכות בוואריה
קטגוריה:בית ויטלסבאך
קטגוריה:גרמניות שנולדו ב-1870
קטגוריה:גרמנים שנולדו ב-1870
קטגוריה:נפטרות ב-1958
מניפנית

מְנִיפָנִית (שם מדעי: Ptyodactylus) היא סוג של לטאה ממשפחת הפילודקטיליים, החיה במדבריות המזרח התיכון ואפריקה.

למניפנית כפות רגליים גדולות במיוחד, מהם קיבלה את שמה (מניפנית = כמו מניפה). רגליה נאחזות היטב בסדקים וכך יכולה המניפנית להלך על קירות וגזעי עצים ואפילו במהופך. היא פעילה בשעות הלילה ומחפשת חרקים קטנים למאכל. המניפנית משתמשת בעיניה הגדולות כדי לאתר מזן בחושך. היא אינה צריכה לשתות לעולם.

===מינים===
* Ptyodactylus ananjevae
* Ptyodactylus dhofarensis
*מניפנית מצויה (Ptyodactylus guttatus)
*מניפנית אילתית (Ptyodactylus hasselquistii)
* Ptyodactylus homolepis
* Ptyodactylus orlovi
* Ptyodactylus ruusaljibalicus
* Ptyodactylus oudrii
*מניפנית גלילית (Ptyodactylus puiseuxi)
* Ptyodactylus ragazzii

==קישורים חיצוניים==

קטגוריה:בעלי חיים שתוארו ב-1820
קטגוריה:טקסונים שתוארו בידי גאורג אוגוסט פולדפוס
קטגוריה:פילודקטיליים
Touch My Body

Touch My Body (בעברית: גע בגופי) הוא סינגל שהוקלט על ידי הזמרת האמריקאית מריה קארי, מתוך אלבומה העשירי, E=MC². השיר יצא לאור כסינגל הראשון מתוך האלבום, ב-12 בפברואר 2008.

השיר הגיע למקום הראשון במצעד הבילבורד הוט 100, השבע עשרה במצעד המוזיקה האוסטרלי, והחמישי במצעד הסינגלים הבריטי.

== רקע וכתיבה ==
השיר נכתב על ידי קארי עצמה, קריסטל ג'ונסון, דה-דרים וכריסטופר סטיוארט והופק על ידי קארי וסטיוארט. מבחינה לירית קארי מבקשת בשיר מבן זוגה שייגע בה ויממש את הפנטזיות המיניות שלה אם כי לשיר יש גם מסר נוסף בו קארי מפצירה מבן זוגה שלא יקליט או ידליף לתקשורת שום דבר מפגישתם.

מבחינה מוזיקלית השיר הוא שיר פופ עם שילוב של רית'ם אנד בלוז. השיר זכה לביקורות חיוביות ממבקרי המוזיקה אם כי הוא גם זכה לביקורות שליליות על כך שהוא לא מייצג כמו שצריך את היכולות הווקאליות של הזמרת.

== וידאו קליפ ==
הקליפ לשיר בוים על ידי ברט רטנר שעבד עם קארי בעבר על 5 קליפים אחרים. בקליפ לשיר טכנאי מחשבים מגיעה לביתה של קארי שמקבלת אותו בלבוש פרובוקטיבי והוא נרגש לראותה. לאחר מכן הקליפ מציג את הפנטזיות הרומנטיות והמיניות שלו עם הזמרת.

הקליפ זכה בפרס "הקליפ הקומי הטוב ביותר" בטקס פרסי BET Awards ואף זיכה אותה בפרס מפעל חיים מטעם טקס פרסי MTV יפן.

== הצלחה ==
השיר הגיע למקום הראשון בארצות הברית ובכך קארי שברה את השיא של אלביס פרסלי בתור אומן הסולו עם הכי הרבה שירים שהגיעו למקום הראשון במדינה. בנוסף השיר הביא לכך שקארי צברה 79 שבועות במקום הראשון במדינה ובכך היא הגיעה לתיקו עם פרסלי.

בנוסף לכך, השיר זכה להצלחה גם מעבר לארצות הברית כאשר הגיע למקום ה-3 במצעד האירופאי הכללי, למקום ה-17 באוסטרליה, למקום ה-3 בניו זילנד, למקום ה-2 בקנדה, למקום ה-5 ביפן ובבריטניה.

== הופעה וקידום ==
על מנת לקדם את השיר ביצעה אותו קארי בתוכנית סאטרדיי נייט לייב ובתוכנית "Good Morning America". בנוסף היא שרה את השיר גם בפרק הפתיחה של תוכנית הריאלטי "The Hills". במסגרת טקסי הפרסים קארי ביצעה את השיר בטקס פרסי בחירת הנוער. גם באירופה קידמה קארי את השיר כאשר שרה אותו בתוכניות הבריטיות "The Sunday Night Project" ו-"The Paul O'Grady Show" בתוכנית הכישרונות הגרמנית "Deutschland sucht den Superstar".

בנוסף, השיר נכלל גם בסיבוב ההופעות שלה, "Angels Advocate Tour".

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
!איטליה (FIMI)<ref></ref>
|
|20,000
|-
!ארצות הברית (RIAA)<ref></ref>
|פלטינה 2×
|2,000,000
|-
!בריטניה (BPI)<ref></ref>
|כסף
|200,000<small></small>
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

==הערות שוליים==

קטגוריה:שירי מריה קארי
קטגוריה:שירים באנגלית
קטגוריה:שירים שנכתבו על ידי מריה קארי
קטגוריה:שירים על מיניות
קטגוריה:וידאו קליפים שבוימו על ידי ברט ראטנר
קטגוריה:סינגלים שהגיעו למקום הראשון במצעד הבילבורד הוט 100
ישימונית

ישימונית (שם מדעי: Stenodactylus) הוא סוג של לטאות קטנות ממשפחת השממיתיים החיים במדבריות בצפון אפריקה והמזרח התיכון.

הישמוניות הן לטאות זריזות הפעילות בשעות הלילה. הם צדות חרקים קטנים וביום נחות בין הסלעים. לשונם הארוכה והדביקה עוזרת לנקות את עיניהם הרגישות לאור.

בישראל ישנם 3 מיני ישימוניות.

==מינים==
* Stenodactylus affinis
* Stenodactylus arabicus
* ישימונית תמנע (Stenodactylus doriae)
* Stenodactylus grandiceps
* Stenodactylus khobarensis
* Stenodactylus leptocosymbotus
* ישימונית רביבים (Stenodactylus petrii)
* Stenodactylus pulcher
* Stenodactylus slevini
* ישימונית מצויה (Stenodactylus sthenodactylus)
* Stenodactylus yemenensis
==קישורים חיצוניים==

קטגוריה:בעלי חיים שתוארו ב-1826
קטגוריה:טקסונים שתוארו בידי לאופולד פיטזינגר
קטגוריה:שממיתיים
נכון לתמיד

נכון לתמיד הוא אלבומו ה-21 של הזמר איל גולן שהוצג כאלבום מחווה של הזמר לזוהר ארגוב לציון 30 שנה למותו. מתוך האלבום יצאו שני סינגלים, "עוד דקה את נעלמת", "נכון להיום".

האלבום יצא לאור בתאריך ה-18 במרץ 2018, והוא כולל עשרה שירים שמבוצעים במקור על ידי זוהר ארגוב, אשר נמצאים במיינסטרים הישראלי מאז ועד היום והפכו לקלאסיקה ישראלית.

כל השירים, אשר עובדו מחדש על ידי המפיק המוזיקלי יעקב למאי, הם דואטים הכוללים את הטמעת קולו של ארגוב במנגינה החדשה בצירוף הקלטה של ביצוע עכשווי של השיר בקולו של גולן.

== רשימת רצועות ==

== קישורים חיצוניים ==
* 

קטגוריה:אלבומי 2018
קטגוריה:אלבומי אייל גולן
קטגוריה:אלבומי זוהר ארגוב
קטגוריה:אלבומים משותפים
קטגוריה:אלבומים בעברית
קטגוריה:אלבומי חברת ליאם הפקות
פתן שחור מצוי

פתן שחור
פתן שחור
פתן שחור מצוי (שם מדעי Walterinnesia aegyptia) הוא מין של נחש ארסי ביותר החי במדבריות ברחבי המזרח התיכון וצפון אפריקה. בעבר הוא היה המין היחיד בסוג פתן שחור, אך המין פתן שחור מזרחי (Walterinnesia morgani) הופרד ממנו. נמנה בין תשעת הנחשים הארסיים בישראל.

==תיאור==
נחש זה הוא באורך בינוני המגיע לאורך מקסימלי של ומשקלו 1,035 גרם. הוא בעל גוף שחור ומבריק, זנב קצר וראש צר, שטוח ועבה הנבדל מן הצוואר. העיניים קטנות וכהות בעלות ראייה חלשה.

==תפוצה ואזור מחיה==
הפתן השחור נפוץ במזרח התיכון, במדינות: מצרים, ישראל, לבנון, ירדן, ערב הסעודית, עיראק, כווית, ומערב איראן.

בישראל מצוי בנגב (מאילת ועד צפון הנגב) בערבה ובבקעת הירדן עד 50 ק"מ צפונה ליריחו, ובמורדות המזרחיים של מדבר יהודה כולל מישור אדומים.

פתן שחור יימצא באזורים ערבתיים, במדבריות, בחולות ובאזורים סלעיים. אזורים בעלי לחות ומים מהווים גורם משיכה עבור הנחש, וכך גם אזורים מיושבים בתחום תפוצתו.

==התנהגות ותזונה==

במשך היום הוא שוהה לרוב מתחת לפני האדמה, במערות ונקיקים ומקומות מסתור אחרים. הוא משתמש בראשו דמוי היתד על מנת להתחפר מתחת לקרקע. הפתן השחור פעיל בלילה, וסובל טמפרטורות נמוכות מרוב הזוחלים באזור ועשוי להיות פעיל גם בטמפרטורות של 8 מעלות.

תזונתו מורכבת בעיקר ממכרסמים, ציפורים, לטאות וקרפדות, והוא ניזון גם מנבלות. חוש הריח המפותח שלו הוא החוש המרכזי שלו ומשמש אותו כדי לאתר ולצוד את טרפו. לאחר איתור הטרף הוא מכיש אותו הכשה ארוכה מבלי להרפות עד למותו, ולאחר מכן הוא בולע אותו באיטיות בשלמותו.

==רבייה==
בין החודשים יולי–אוגוסט הנקבה מטילה 10 עד 17 ביצים המהוות כשליש ממשקלה הכולל, והיא שומרת עליהן במשך חודשיים עד לבקיעתן. ברגע בקיעתם מגיעים הנחשים לאורך של 25 סנטימטרים וצבעם שחור. כעבור 3 שנים הם עשויים לגדול לאורך 80 ס"מ וכעבור חמש שנים לגודל של מטר ויותר.

==ארס==

הכשת הפתן השחור היא למעשה נשיכה ממושכת תוך כדי הזרקת ארס איטית יחסית; אופן הכשה זה מבדיל אותו מנחשים ארסיים אחרים בישראל. רוב הכשות הפתן השחור אינן קטלניות, ומאופיינות רק בתופעות מקומיות כגון נפיחות, אדמומיות וכאב. לעיתים זה ילווה בחום, סחרחורות וכאבי ראש.

עם זאת, על פי מדד LD<sub>50</sub> עוצמת הארס של מין זה היא 0.4 מ"ג\ק"ג. לשם השוואה עוצמת הארס של קוברה הודית לפי מדד זה עומדת על 0.8 מ"ג\ק"ג, בעוד לקוברת הכף עוצמת ארס של 0.72 מ"ג\ק"ג; מכאן שעוצמת הארס של הפתן השחור חזקה משל שניהם, אך כמות הארס בהכשת הפתן השחור נמוכה משמעותית. כשארס הפתן השחור הוזרק במהלך ניסוי לארנב, נצפו תופעות של היפוגליקמיה והיפוקסיה.

ארס הפתן השחור הוא נוירוטוקסי מאוד (פועל על מערכת העצבים), המורגיני (גורם לשטפי דם) וכן בעל השפעה פרוטאוליטית (פירוק חלבונים בגוף). החדרתו לגוף גורמת לשיתוק שרירים ושיתוק מערכת הנשימה תוך זמן קצר יחסית מהזרקת הארס לקורבן, כמו גם להשפעות נרחבות נוספות שטרם נלמדו בשל מחסור במידע ובמחקר על נחש זה.

===נסיוב===
בשנות ה-90 של המאה ה-20 פותח נסיוב נגד ארס הנחש הזה בידי חוקרים מאוניברסיטת תל אביב.

==קישורים חיצוניים==

== הערות שוליים ==

קטגוריה:פתניים
קטגוריה:בעלי חיים במדבריות המזרח התיכון
קטגוריה:ארץ ישראל: נחשים ארסיים
קטגוריה:מצרים: זוחלים
קטגוריה:ירדן: זוחלים
קטגוריה:לבנון: זוחלים
בת' שפירו

בת' שפירו (באנגלית: Beth Shapiro; נולדה ב-14 בינואר 1976) היא ביולוגית אמריקאית המכהנת כפרופסור במחלקה לאקולוגיה וביולוגיה אבולוציונית באוניברסיטת קליפורניה בסנטה קרוז. מחקריה עוסקים ב-DNA עתיק, בהתפתחות אבולוציונית של מינים על פני זמן ובפרט בגורמים להיווצרות המינים ובהכחדתם.

==ביוגרפיה==
שפירו נולדה באלנטאון שבפנסילבניה. בנעוריה רצתה לעסוק בתקשורת והחלה ללמוד לתואר ראשון בתחום באוניברסיטת ג'ורג'יה, במהלך הלימודים שינתה את התמקדותה לאקולוגיה וסיימה תואר ראשון ושני בתחום ב-1999. היא זכתה למלגת רודז ללימודים באוניברסיטת אוקספורד בה השלימה ב-2003 תואר שלישי בזואולוגיה. בשנת 2000 נתן לו אוצר מוזיאון הטבע של אוקספורד גישה לדגימת עצם של עוף הדודו שנכחד, מהדגימה הצליחה שפירו להראות את שיוכו למשפחת היוניים. מאמר שפרסמה על כך בשם "Flight of the Dodo" התפרסם בכתב העת Science. בשנת 2001 הצליחה עם המנחה שלה אלן קופר ללקט דגימה מעצם הירך של ממותה צמרית שקפאה לפני כ-21,000 שנים ולהשלים בעקבותיה ריצוף DNA ליונק נכחד זה.

בשנים 2004–2007 עמדה בראש מכון הנרי ולקם לביומולקולה עתיקה באוקספורד, בשנתים הראשונים שימשה עמיתה בקרן ולקם ולאחר מכן שימשה כעמיתת מחקר מטעם החברה המלכותית. ב-2007 מונתה למרצה בכירה במחלקה לביולוגיה באוניברסיטת המדינה של פנסילבניה וב-2011 מונתה לפרופסור חבר במחלקה.

בשנת 2012 עברה לכהן כפרופסור במחלקה לאקולוגיה וביולוגיה אבולוציונית שבאוניברסיטת קליפורניה בסנטה קרוז. משנת 2015 היא מכהנת גם כראש תחום האבולוציה במכון הגנום שבאוניברסיטה.

שפירו זכתה ב-2007 להכרה מטעם מכון סמית'סוניאן כאחת המדעניות הצעירות החדשניות וב-2009 זכתה במלגת מקארתור.

לאורך השנים פרסמה עשרות מחקרים. היא חיברה ספר לימוד וב-2015 יצא לאור ספרה "How to Clone a Mammoth: The Science of De-Extinction" (איך לשבט ממותה) בהוצאת אוניברסיטת פרינסטון.

==קישורים חיצוניים==

* 

* [https://www.eeb.ucsc.edu/about/dept-directory.php?uid=bashapir בת' שפירו] באתר אוניברסיטת קליפורניה בסנטה קרוז
* [https://pgl.soe.ucsc.edu/ShapiroCV_nov2015.pdf קורות חיים] באתר אוניברסיטת המדינה של פנסילבניה
* [https://www.nationalgeographic.org/find-explorers/explorers/CEFEFB/beth-shapiro בת' שפירו] באתר נשיונל ג'יאוגרפיק

==הערות שוליים==

קטגוריה:עמיתות מקארתור
קטגוריה:עמיתי מקארתור
קטגוריה:זוכי מלגת רודס
קטגוריה:זוכות מלגת רודס
קטגוריה:בוגרות אוניברסיטת ג'ורג'יה
קטגוריה:בוגרי אוניברסיטת ג'ורג'יה
קטגוריה:בעלות תואר דוקטור מאוניברסיטת אוקספורד
קטגוריה:בעלי תואר דוקטור מאוניברסיטת אוקספורד
קטגוריה:סגל אוניברסיטת המדינה של פנסילבניה
קטגוריה:סגל אוניברסיטת קליפורניה בסנטה קרוז
קטגוריה:אקולוגיות
קטגוריה:ביולוגיות אמריקאיות
קטגוריה:ביולוגים אמריקאים
קטגוריה:זואולוגים אמריקאים
קטגוריה:אמריקאיות שנולדו ב-1976
קטגוריה:אמריקאים שנולדו ב-1976
Aven

Aven (נגזר מהשם "אוונטין" - אחת משבע גבעות רומא) או PDCD12 (ראשי תיבות באנגלית של Programmed cell death 12) הוא גן המקודד לחלבון ממברנלי תוך-תאי מעכב אפופטוזה, אשר לו תפקיד גם בבקרה של מחזור התא ובתיקון נזקי דנ"א. חלבון זה שמור אצל יונקים, ומצוי ברקמות רבות בגוף אך בעיקר בלב, בכליות, בשרירי שלד, בכבד, בלבלב ובאשכים.

אצל בני אדם הגן נמצא בכרומוזום 15. הוא מורכב מ-6 אקסונים באורך כ-70 עד כ-500 זוגות בסיסים, ומ-5 אינטרונים שגודלם יכול להגיע מ-100 ועד לכמה אלפי זוגות בסיסים. קיימים 3 וריאציות של תעתיקים, כאשר רק אחד מהם מוביל לתרגום וליצירה של חלבון פונקציונלי.

==תפקיד==

עד כה ידוע כי ל-Aven פעילות אנטי-אפופטוטית וכן פעילות הקשורה לתיקון נזקי דנ"א.

החלבון Aven נתגלה לראשונה בשנת 2000 כחלבון היוצר אינטראקציה עם החלבון האנטי-אפופטוטי Bcl-xL;בהמשך נמצא כי Aven מייצב אותו ומסייע בפעילותו למניעת התרחשות האפופטוזה. עוד נמצא כי Aven יכול להיקשר גם לדומיין CARD של החלבון הפרו-אפופטוטי Apaf1, אשר לו תפקיד חיוני בהפעלת המסלול הפנימי של האפופטוזה, ולעכב את פעילותו. Aven עובר עיבוד פרוטיאוליטי על ידי הפרוטאז הליזוזומלי קטפסין D, באופן שהוא עובר ביקוע ב-2 אתרים של שיירי ליזין - L144 ו-L196, כך שנוצר איזופורם קצר יותר (ΔN-Aven); תהליך זה דרוש לפעילותו האנטי-אפופטוטית של Aven.

בנוסף לפעילותו האנטי-אפופטוטית, נמצא ב-2008 כי Aven יכול להיקשר גם לקינאז ATM, אחד משחקני המפתח הקשורים לתיקון נזקי דנ"א. אנזים זה מזרחן מספר חלבונים המשפעלים את מערכת בקרת מחזור התא ומובילים לעצירת מחזור התא ומשם לתיקון נזקי הדנ"א או לאפופטוזה. ביטוי יתר של Aven באורגניזם המודל קסנופוס, השרה עצירה של מחזור התא בשלבים G<sub>2</sub>/M, שברובה היא תלוית-ATM. בנוסף, חוסר ב-Aven פגם בפעילות של נקודות בקרה תלויות-ATM במחזור התא. לאחר ש-Aven נקשר לדומיין הקינאז של ATM, הוא מזורחן ב-2 אתרים של שיירי סרין: S135 ו-S308, וזרחון זה ככל הנראה מגדיל את השפעתו של Aven על ATM. ל-Aven יש רצף סיגנל יציאה מהגרעין (NES), ותחת תנאים פיזיולוגיים תקינים הוא יוצא מגרעין התא לציטוזול בעזרת אקספורטין 1 או CRM1.

מנגנון פעולתו של Aven טרם הובן באופן מלא.

==חשיבות קלינית==

ב-2003 פורסמו לראשונה דיווחים לפיהם קיים ביטוי ביתר של Aven ברמת ה-mRNA בקרב חולי לוקמיה חריפה (אקוטית) מ-2 הסוגים: הן לוקמיה מיאלואידית חריפה (AML) הנפוצה יותר בקרב מבוגרים, והן לוקמיה לימפוציטית חריפה (ALL) הנפוצה יותר בקרב ילדים. ב-2013 הוכיחה קבוצת חוקרים מגרמניה כי ביטוי ביתר של Aven תורם לעלייה בממאירות בנאופלזיות המטופויטיות (שקשורות בהיווצרות תאי דם) בחולי לוקמיה אקוטית. החוקרים השתמשו, בין היתר, בעכבר טרנסגני עם ביטוי ביתר של Aven בתאי T, ותוצאות הניסוי המחקר הראו כי קיים שיתוף פעולה אונקוגני של Aven עם הגן מדכא הסרטן p53 מוטנט שנפגע מאובדן הטרוזיגוטיות. בנוסף, הפחתת הביטוי של Aven באמצעות שימוש ב-shRNA גרמה לירידה משמעותית בצמיחת הגידול בקרב חולי AML ו-T-ALL.

==הערות שוליים==

קטגוריה:חלבונים מעכבי אפופטוזה
קטגוריה:גנים בכרומוזום 15 באדם
שלוון

שלוון (שם מדעי: Eirenis) הוא סוג נחשים לא ארסיים ממשפחת הזעמניים. הם חיים באירופה, אסיה ואפריקה וכמה מהם חיים גם בישראל.
== מאפיינים ==
מינים אלה קטנים מאוד ובעלי ראש קטן עם שיניים קטנות, עיניים גדולות שחורות וגוף בצבע אפור עד כתום. לחלק מהמינים צבעים כהים על ראשם ולעיתים בשילוב עם צהוב. אורכם יכול להגיע ל-75 ס"מ אך רוב המינים קטנים יותר.

הם צדים יצורים קטנים יותר הכוללים חרקים גדולים, עכבישים, לטאות ונחשים קטנים יותר וכן מכרסמים קטנים. הם בולעים את טרפם בשלמותו.

==מינים==
* Eirenis africanus
* Eirenis aurolineatus
* Eirenis barani
*שלוון ננסי (Eirenis collaris)
* שלוון אזורים (Eirenis coronella)
* Eirenis coronelloides
* שלוון קווים (Eirenis decemlineatus)
* Eirenis eiselti
* Eirenis hakkariensis
* Eirenis kermanensis
* שלוון קולר (Eirenis levantinus)
* שלוון כתמים (Eirenis lineomaculatus) 
* Eirenis medus
*שלוון אדום-ראש (Eirenis modestus)
* Eirenis occidentalis
* Eirenis persicus
* Eirenis punctatolineatus
* Eirenis rechingeri
*שלוון טלוא-ראש (Eirenis rothii) 
* Eirenis thospitis

==קישורים חיצוניים==

קטגוריה:בעלי חיים שתוארו ב-1863
קטגוריה:טקסונים שתוארו בידי גיורגיו ז'אן
קטגוריה:זעמניים
טיפולות

טיפּוּלוֹת (שם מדעי: Tipuloidea) היא על-משפחה בסדרת הזבובאים המכילה את המשפחות Cylindrotomidae, Limoniidae, Pediciidae וטיפולתיים. על-משפחה זו מכילה לפחות 15,300 מינים, רובם (75%) תוארו על ידי האנטומולוג צ'ארלס פול אלכסנדר .

==קישורים חיצוניים==

*
בית ממכר עתיקות (סרט, 1914)

בית ממכר עתיקות (באנגלית: The Old Curiosity Shop) הוא סרט אילם בריטי משנת 1914 בבימויו של תומאס בנטלי ובכיכובם של מאי דיקון, ווריק באקלנד ואלמה טיילור. הסרט מבוסס על הרומן "בית ממכר עתיקות" מאת צ'ארלס דיקנס שיצא לאור ב-1840. זהו הראשון משלושה עיבודים של הסיפור שיצר בנטלי. הפקת הסרט נעשתה בידי הפוורת' קומפני, אולפן הקולנוע המוביל בבריטניה בתקופה של לפני מלחמת העולם הראשונה.

==צוות השחקנים==
* מאי דיקון – נל הקטנה
* ווריק באקלנד – סבא טרנט
* אי. פלטון – קווילפ
* אלמה טיילור – גברת קווילפ
* גיימי דרלינג – ג'נטלמן רווק
* וילי וסט – דיק סוויבלר
* בילי רקס – טום קודלין
* ס. מאי – סמפסון בראס
* ברט סטאו – שורט
* סידני לוקלין – ג'רי
* מויה נוג'נט – המרקיזה
* ר. פיליפס – גברת ג'רלי

==לקריאה נוספת==
<div class="mw-content-ltr">
* Giddings, Robert & Sheen, Erica. From Page To Screen: Adaptations of the Classic Novel . Manchester University Press, 5 May 2000
* Mee, John. The Cambridge Introduction to Charles Dickens. Cambridge University Press, 2010.
</div>

==קישורים חיצוניים==

קטגוריה:סרטי 1914
קטגוריה:סרטי דרמה בריטיים
קטגוריה:סרטי שחור-לבן בריטיים
קטגוריה:סרטים באנגלית
קטגוריה:סרטים המבוססים על בית ממכר עתיקות
סימקה אספלנדה

סימקה אספלנדה (בספרדית: Simca Esplanada) היא מכונית סלון מתוצרת יצרנית הרכב Simca do Brasil חברת בת של יצרנית הרכב הצרפתית סימקה.

דגם ה"סימקה אספלנדה" הוצג לראשונה בנובמבר, שנת 1966 בתערוכת המכוניות בסאן פאולו, ומספר ימים לאחר מכן "קרייזלר אינטרנשיונל" קיבל את השליטה ב-Simca do Brasil.
==דגמי "סימקה אספלנדה"==
* "סימקה אספלמדה" (בסיסית)
* "סימקה אספלנדה GTX" (יוצרו 631 יחידות)

=="סימקה אספלנדה"==

* יוצרו 17,449 יחידות
* 4 דלתות
* 6 נוסעים (3+3)
* מכל דלק - 65 ליטר
* מיקום מנוף ההילוכים - מתחת להגה
* תאוצה בין 0-100 קמ"ש היא 13.0 שניות

==תמונות==
<gallery mode="packed" heights="150">
קובץ:Simca Esplanada Águas de Lindóia.jpg | "סימקה אספלנדה" 
קובץ:Ao Barril de Ouro em 1972.jpg | "סימקה אספלנדה" (צולם בשנת 1972)
</gallery>

==לקריאה נוספת==
* [https://www.google.co.il/search?q=Simca+Esplanada&tbm=isch&source=iu&ictx=1&fir=FG09JibcMHc-4M%253A%252CdDMWyitf9xK_tM%252C_&usg=__CakZA36WEejfOFGRA361IsmTnQ8%3D&sa=X&ved=0ahUKEwj9x4mf1vfZAhVHNMAKHeNQDckQ9QEIMzAG#imgrc=FG09JibcMHc-4M: "סימקה אספלנדה" - תמונות]
* [https://www.tripadvisor.com/LocationPhotoDirectLink-g303441-d2325497-i246107376-The_Automobile_Museum-Curitiba_State_of_Parana.html סימקה אספלנדה - תמונה] (The_Automobile_Museum-Curitiba_State_of_Parana)

== קישורים חיצוניים ==

* 
* 
* (פרסומת ל"סימקה אספלנדה" על ידי "Chrysler")
* [http://www.simca.com.br/ מועדון סימקה בברזיל] (Simca Club Brazil)

==הערות שוליים==

קטגוריה:דגמי מכוניות שהושקו ב-1966
קטגוריה:מכוניות סלון
קטגוריה:כלי רכב המיוצרים בברזיל
אספלנדה
אוגוסטה ויקטוריה, נסיכת הוהנצולרן

אוגוסטה ויקטוריה, נסיכת הוהנצולרן (בגרמנית: Auguste Viktoria Prinzessin von Hohenzollern; 19 באוגוסט 1890–29 באוגוסט 1966), הייתה אשתו של מנואל השני, מלך פורטוגל, מלך פורטוגל האחרון.

==ביוגרפיה==
אוגוסטה ויקטוריה נולדה ב-19 באוגוסט 1890 בפוטסדאם, לוילהלם, נסיך הוהנצולרן ולמריה תרזה, נסיכת שתי הסיציליות, בתם של הנסיך לואיג'י, רוזן טראני ומתילדה לודוביקה, נסיכת בוואריה.

ב-4 בספטמבר 1913 התחתנה אוגוסטה ויקטוריה עם מנואל השני, מלך פורטוגל, שהודח בשנת 1910 בהפיכה צבאית שהביאה להקמת הרפובליקה הפורטוגזית הראשונה. לבני הזוג לא היו ילדים, ובשנת 1932 מת בעלה מנואל בלונדון. ב-23 באפריל 1939 התחתנה אוגוסטה ויקטוריה בשנית עם הרוזן רוברט דגלאס, אך גם מנישואים אלו לא היו לה ילדים. בשנת 1955 מת בעלה רוברט, וב-29 באוגוסט 1966 מתה אוגוסטה ויקטוריה באייגלטינגן.

==אילן יוחסין==

==קישורים חיצוניים==

קטגוריה:בית הוהנצולרן
קטגוריה:נסיכות גרמניות
קטגוריה:ילידות 1890
קטגוריה:נפטרות ב-1966
קטגוריה:שבט דאגלס